Επίπτωση μικρής μεσοκολπικής επικοινωνίας (ASD) ή ανοιχτού ωοειδούς τρήματος (PFO) στην παιδική ηλικία: Διαγνωστική προσέγγιση. Απώτερη πρόγνωση
Creators: name: Ιωαννίδου, Σοφία Παύλου
Publisher: name: Aristotle University of Thessaloniki
Year: 2012
Subjects: μεσοκολπική επικοινωνία
ωοειδές τρήμα
παιδιά
atrial septal defect
patent foramen ovale
children

description: Η μεσοκολπική επικοινωνία (ASD) και το ανοιχτό ωοειδές τρήμα (PFO) συμπεριλαμβάνονται μεταξύ των πιο συχνών συγγενών καρδιοπαθειών στην παιδική ηλικία. Σκοπός της παρούσας εργασίας είναι η μελέτη της επίπτωσης της μικρής μεσοκολπικής επικοινωνίας και του ανοιχτού ωοειδούς τρήματος στα παιδιά της Βορείου Ελλάδος και η αξιολόγηση ευρημάτων, όπως η ανεύρεση αποκλεισμού δεξιού σκέλους στο ηλεκτροκαρδιογράφημα και του διχασμού του δεύτερου καρδιακού τόνου κατά την ακρόαση ως διαγνωστικά εργαλεία ανωμαλιών του μεσοκολπικού διαφράγματος. Τέλος, έγινε καταγραφή των περιστατικών, στα οποία επήλθε αυτόματη σύγκλειση του μεσοκολπικού ελλείμματος, καθώς και οι περιπτώσεις, στις οποίες διαπιστώθηκε ανεύρυσμα του μεσοκολπικού διαφράγματος με σκοπό τη μελέτη της έκβασης της ASD και του PFO. Μέθοδος: Πρόκειται για αναδρομική μελέτη 271 παιδιών (από τη γέννηση έως 15 ετών) της Βορείου Ελλάδος με πρωτοδιαγνωσμένη μεσοκολπική επικοινωνία ή ανοιχτό ωοειδές τρήμα. Αποτελέσματα-Συμπεράσματα: Στη μελέτη μας διαπιστώθηκε ότι η επίπτωση της μικρής μεσοκολπικής επικοινωνίας (ASD) ή του ανοιχτού ωοειδούς τρήματος (PFO) στον παιδικό πληθυσμό της Βορείου Ελλάδος είναι 15,8%. Διαπιστώθηκε, επίσης, ότι η παρουσία διχασμού του δεύτερου καρδιακού τόνου σε συνδυασμό με την παρουσία αποκλεισμού του δεξιού σκέλους στο ηλεκτροκαρδιογράφημα αποτελούν ενδείξεις για την περαιτέρω διερεύνηση ανωμαλιών στο μεσοκολπικό διάφραγμα. Αυτόματη σύγκλειση του μεσοκολπικού διαφράγματος παρατηρήθηκε στο 20% των παιδιών με δευτερογενή ASD και στο 7,4 % των παιδιών με PFO. Διαπιστώθηκε, τέλος, ότι τα παιδιά με μικρή ASD είχαν 16 φορές υψηλότερη πιθανότητα να εμφανίσουν ανεύρυσμα στο μεσοκολπικό διάφραγμα.
description: Atrial septal defects and patent foramen ovale are considered to be among the most common congenital heart disorders. The purpose of this study is to define the frequency of small atrial septal defects and patent foramen ovale in children of North Greece and to assess findings like right bundle branch block on the electrocardiogram and splitting of the second heart sound as diagnostic tools for the disorders of atrial septum. Finally, the cases of spontaneous closure of the atrial septal defects were recorded as well as the cases which were characterized by the presence of aneurysm of atria septum in order to study the natural course of atria septal defects and patent foramen ovale. Methods: a retrospective study was performed in 271 children of North Greece that were diagnosed for the first time with atrial septal defect or patent foramen ovale. Results-Conclusions:. In our study we found that the frequency of small atrial septal defects and patent foramen ovale in children of North Greece is 15,8%. We also found that splitting of the second heart sound and the presence of right bundle branch block indicate searching for atrial septum disorders. Spontaneous closure of atrial septal defect was observed in 20% of children with secundum ASD and in 7,4% of children with PFO. We also found that children with small ASD had 16 times more possibilities to obtain aneurysm at the atrial septum.